**Vedlegg til rutine «Vurdering, forebygging og oppfølging av vold i nære relasjoner»**

Nærmere beskrivelse av barnevernstjenestens adgang/plikt til å
anmelde eller å gi opplysninger til politiet ved mistanke/kunnskap om mishandling eller andre alvorlige overgrep i hjemmet.

|  |
| --- |
| 1. Plikt til å avverge et straffbart forhold
 |
| * *§ 196. Plikt til å avverge et straffbart forhold*

*«Med bot eller fengsel inntil 1 år straffes den som unnlater gjennom anmeldelse eller på annen måte å søke å avverge en straffbar handling eller følgene av den, på et tidspunkt da dette fortsatt er mulig og det fremstår som sikkert eller mest sannsynlig at handlingen er eller vil bli begått. Avvergingsplikten gjelder uten hensyn til taushetsplikt og gjelder straffbare handlinger som nevnt i** + *§§ 111, 113, 115, 117, 119, 121, 123, 128, 129, 138, 139, 140, 141, 142, 143, 144, 192, 193, 194, 223, 239, 255, 256, 259, 274, 275, 279, 282, 283, 288, 291, 295, 299, 312, 314, 327, 329, 355 og 357,»*
* Barnevernstjenestens primære oppgave er å sikre at barn og unge som lever under forhold som kan skade deres heles og utvikling, får nødvendig hjelp og omsorg til rett tid, jf. Bvl. § 1-1. Plikten til å anmelde til politiet vil derfor først inntre *dersom barneverntjenesten ikke på annen måte, ved å igangsette egne tiltak, kan avverge alvorlige forbrytelser mot barnet.* *Avvergelsesplikten inntrer derfor ikke dersom barneverntjenesten ved å igangsette egne tiltak, kan avverge alvorlige forbrytelser mot barnet* (Rundskriv Q 24 – 2005).
* Barneverntjenesten må i hvert enkelt tilfelle foreta en konkret vurdering. Dersom tiltak blir igangsatt (og ikke anmeldelse) er det viktig at barneverntjenesten følger saken nøye med evaluering og oppfølging.
* Avvergingsplikten gjelder uten hensyn til taushetsplikt uansett rettslig grunnlag, og innebærer at barneverntjenesten har en plikt til å gripe inn for å hindre at ny vold/ seksuelle overgrep skjer.
* Plikten til å avverge forhold etter straffeloven § 196 gjelder alle. Likevel vil ansatte ved barneverntjenesten skille seg ut fra resten av befolkingen ved at tjenesten arbeider etter et lovverk som gir muligheter for bruk av avvergende tiltak. Dette er tiltak som er forventet iverksatt med tanke på tjenestens samfunnsmandat, om å beskytte barn og unge i Norge.
* Barnevernstjenestens adgang/plikt til å anmelde eller å gi opplysninger til politiet ved mistanke/kunnskap om mishandling eller andre alvorlige overgrep i hjemmet vil således i all hovedsak vurderes etter barnevernloven § 6-7 tredje ledd.
 |
| 1. Barnevernloven § 13- 1 og 13-5, første ledd
 |
| * Ansatte ved barneverntjenesten har en taushetsplikt etter fvl. §§ 13 til 13 e, jf. bvl. § 13-1.
* Barnevernstjenestens adgang til å gi opplysninger til andre forvaltningsorganer, og til å anmelde eller gi melding om lovbrudd til påtalemyndigheten, er mer begrenset enn den adgangen som følger av forvaltningsloven. Det er bvl. § 13-1 og 13-5 første ledd som gir barneverntjenesten adgang til å gi opplysninger eller å anmelde forbrytelser til politiet.

[https://lovdata.no/LTI/lov/2021-06-18-97/§13-1](https://lovdata.no/LTI/lov/2021-06-18-97/%C2%A713-1)[https://lovdata.no/LTI/lov/2021-06-18-97/§13-5](https://lovdata.no/LTI/lov/2021-06-18-97/%C2%A713-5)* Det er barneverntjenesten selv som må vurdere, og ta standpunkt til om formidling av opplysninger er nødvendig. Dette innebærer at det forvaltningsorganet som barneverntjenesten vurderer å gi opplysninger til (for eksempel politiet) ikke kan være med å vurdere, jf. Rundskriv Q 24- 2005. Når barneverntjenesten mottar opplysninger om grov vold mot barn, kan det eksempelvis være nødvendig å gi opplysninger videre for å fremme Barnevernstjenestens oppgaver for å få kartlagt hva som har skjedd og omfang.
* En nærmere beskrivelse av nødvendighetskravet i bvl. § 13-1 og 13-5 første ledd:
* Nødvendig for å fremme barnevernstjenestens oppgaver overfor det enkelte barn. Det er således ikke nok at det fremmer barneverntjenesten oppgaver generelt eller forenkler arbeidet barneverntjenesten er satt til å utføre. Barneverntjenesten kan dermed følgelig ikke gi ut opplysninger ut i fra at det vil fremme mottakers oppgaver.
* Det konkrete nødvendighetskravet setter således klare begrensinger for hva barneverntjenesten kan videreformidle til andre forvaltningsorgan.
* Videre skrives det i bvl. § 13-1 *«for å forebygge vesentlig fare for liv eller alvorlig skade for noens helse*». Dette er et nødrettslig alternativ: akutt og konkret trussel mot menneskers liv eller helse.
 |